El Niño kan moontlik vroeër verdwyn - KLK
El Niño kan moontlik vroeër verdwyn
NASA en die Australiese weerdiens verwag dat die Indiese Oseaan-Dipool (IOD) teen Januarie weer na neutraal sal terugkeer, wat die droogte-risiko in die Suid-Afrikaanse somerreënstreke sal laat afneem.
NASA en die Australiese Buro van Meteorologie het oor die afgelope twee weke opgemerk dat die intensiteit van die IOD begin afneem het. Die IOD staan ook bekend as die El Niño se neef, en het 'n groot uitwerking op SA se somerreënstreke.
Dit gee 'n aanduiding van die risiko van tropiese storms wat oor die Indiese Oseaan kan ontstaan. Die IOD se afwyking in see-oppervlaktemperatuur tussen twee spesifieke punte in die Mosambiek-kanaal sal die kanse van tropiese storms bepaal.
Dit behoort goeie nuus aan boere in die somerreëngebiede te wees, aangesien hulle nou kritieke bestuiwingstyd betree.